У шчучынскай рэзідэнцыі піяраў былі свае медыцынскія ўстановы. А ў 1773 годзе ў нашым горадзе адчыніла дзверы першая аптэка. Аптэкарам стаў ксёндз Л. Брэнэт. Ён гатаваў лекі, вывучаў асаблівасці іх уздзеяння, а свае назіранні запісваў. Памяшканне шчучынскай аптэкі ўражвала раскошаю і абсталяваннем. Вядома, што толькі шклянога посуду рознага прызначэння тут налічвалася каля 9 тысяч адзінак. А ў яе бібліятэцы знаходзілася каля 60 рэдкіх кніг па медыцыне і фармацыі.